AaB's Kasper Bøgelund er kommet godt fra start i AaB, og de mange kampe i SAS-Ligane og Champions League har tæret hårdt på forsvarsspilleren. Han måtte således melde afbud til søndagens SAS-ligakamp mod OB, hvor henholdsvis Steve Olfers og Lasse Nielsen vikarierede. Men han er nu raskmeldt, og klar til at spille den næste kamp, som er den afgørende kamp i tredje runde i Champions League-kvalifikationen. - Det har helt sikkert været den rigtige beslutning, at jeg skulle holde en pause. Jeg har spillet mange kampe, og det var jeg slet ikke vant til i Gladbach i sidste sæson. Nu er smerterne næsten væk, og derfor er jeg heller ikke spor i tvivl om, at jeg spiller næste onsdag, siger Kasper Bøgelund til Nordjyske Medier.

Opsummering:
AaB's højre back har restitueret og spiller den afgørende Champions League-kvalifikationskamp mod Kaunas.